62020CO0574_INF
A Bíróság (hetedik tanács) 2023. január 13‑i végzése – Finanzamt Österreich
(C‑574/20. sz. ügy) (
1
)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Szociális biztonság – Családi ellátások – Az árak függvényében történő kiigazítás – Az előzetes döntéshozatalra előterjesztett valamely kérdésre a Bíróság ítélkezési gyakorlatából egyértelműen levezethető válasz – Az előzetes döntéshozatalra előterjesztett kérdés és az alapjogvita közötti kapcsolat hiánya – Nyilvánvalóan elfogadhatatlan kérdés”
1.
Szociális biztonság – Migráns munkavállalók – Családi ellátások – Valamely tagállam jogszabályainak hatálya alá tartozó munkavállaló – Másik tagállamban lakóhellyel rendelkező családtagok – A családi támogatásoknak a kedvezményezett gyermekeinek lakóhelye szerinti árak függvényében történő kiigazítására vonatkozó tilalom – A 883/2004 rendelet 7. cikke érvényességének az EUMSZ 45. cikkre tekintettel történő értékelése – Érvényesség
(EUMSZ 45. cikk; 883/2004 európai parlamenti és tanácsi rendelet, 7. és 67. cikk)
(lásd: 32–38. pont és a rendelkező rész 1. pontja)
2.
Előzetes döntéshozatalra előterjesztett kérdések – Elfogadhatóság – Annak szükségessége, hogy kellő részletességgel ismertessék a Bírósággal a ténybeli és szabályozási hátteret – Az előzetes döntéshozatalra előterjesztett kérdések megválaszolásának szükségességét igazoló okok megjelölése
(EUMSZ 267. cikk; a Bíróság eljárási szabályzata, 53. cikk, (2) bekezdés, és 94. cikk)
(lásd: 42–51. pont és a rendelkező rész 2. pontja)
Rendelkező rész
1)
Az előzetes döntéshozatalra előterjesztett első kérdés vizsgálata semmilyen olyan tényezőt nem tárt fel, amely érinthetné a 2012. május 22‑i 465/2012/EU európai parlamenti és tanácsi rendelettel módosított, a szociális biztonsági rendszerek koordinálásáról szóló, 2004. április 29‑i 883/2004/EK európai parlamenti és tanácsi rendelet 7. cikkének érvényességét az EUMSZ 45. cikk tekintetében.
2)
A Bundesfinanzgericht (szövetségi pénzügyi bíróság, Ausztria) által előzetes döntéshozatalra előterjesztett második kérdés nyilvánvalóan elfogadhatatlan.
(
1
)	HL C 35., 2021.2.1.